CELEX: 32015R1555
Language: lv
Date: 2015-05-28 00:00:00
Title: Komisijas Deleģētā regula (ES) 2015/1555 (2015. gada 28. maijs), ar ko Eiropas Parlamenta un Padomes Regulu (ES) Nr. 575/2013 papildina attiecībā uz regulatīvajiem tehniskajiem standartiem par informācijas atklāšanu attiecībā uz iestāžu atbilstību pretciklisko kapitāla rezervju prasībām saskaņā ar 440. pantu (Dokuments attiecas uz EEZ)

19.9.2015   
            
            
               LV
            
            
               Eiropas Savienības Oficiālais Vēstnesis
            
            
               L 244/1
            
         KOMISIJAS DELEĢĒTĀ REGULA (ES) 2015/1555
   (2015. gada 28. maijs),
   ar ko Eiropas Parlamenta un Padomes Regulu (ES) Nr. 575/2013 papildina attiecībā uz regulatīvajiem tehniskajiem standartiem par informācijas atklāšanu attiecībā uz iestāžu atbilstību pretciklisko kapitāla rezervju prasībām saskaņā ar 440. pantu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām, un ar ko groza Regulu (ES) Nr. 648/2012 (1), un jo īpaši tās 440. panta 2. punktu,
   tā kā:
   
               (1)
            
            
               Eiropas Parlamenta un Padomes Direktīvas 2013/36/ES (2) 130. panta 1. punktā ir noteikts, ka dalībvalstīm ir pienākums pieprasīt, lai iestādes uztur iestādes specifiskās pretcikliskās kapitāla rezerves.
            
         
               (2)
            
            
               Lai nodrošinātu pārredzamību un salīdzināmību dažādās iestādēs, Regula (ES) Nr. 575/2013 paredz, ka iestādes atklāj galvenos elementus, kurus tās izmanto savu pretciklisko kapitāla rezervju aprēķināšanā, tostarp savu attiecīgo kredītriska darījumu ģeogrāfisko sadalījumu un savu iestādes specifisko pretciklisko kapitāla rezervju galīgo apjomu.
            
         
               (3)
            
            
               Direktīvas 2013/36/ES 130. panta 1. punktā ir noteikts, ka iestādes specifiskās pretcikliskās rezerves aprēķina kā tās riska darījumu kopsummas (saskaņā ar Regulas (ES) Nr. 575/2013 92. panta 3. punktu) un iestādes specifisko pretciklisko rezervju normas reizinājumu.
            
         
               (4)
            
            
               Direktīvas 2013/36/ES 140. panta 1. punktā ir noteikts, ka iestādes specifisko pretciklisko kapitāla rezervju normu veido to pretciklisko rezervju normu vidējais svērtais lielums, kuras piemēro attiecībā uz valstīm, kurās ir izvietoti iestādes attiecīgie kredītriska darījumi. Attiecīgo kredītriska darījumu sadalījums pa valstīm būtu jāatspoguļo standartformātā saskaņā ar Komisijas Deleģētajā regulā (ES) Nr. 1152/2014 (3) ietvertajiem noteikumiem. Lai izpildītu Regulas (ES) Nr. 575/2013 440. panta 1. punkta a) apakšpunkta prasības, kurās nav noteikta minimālā rezervju norma, attiecīgo kredītriska darījumu ģeogrāfiskais sadalījums būtu jāatklāj pat tad, ja attiecīgajai valstij piemērojamā pretciklisko kapitāla rezervju norma ir vienāda ar nulli.
            
         
               (5)
            
            
               Lai aprēķinātu iestādes specifisko pretciklisko rezervju apjomu, svērumiem, kas tiek piemēroti pretciklisko rezervju normām, vajadzētu būt samērīgiem ar pašu kapitāla prasību kopsummu attiecībā uz kredītrisku, kas saistīts ar attiecīgajiem kredītriska darījumiem katrā dalībvalstī un trešā valstī (tiesību sistēmā), kurā iestāde tur riska darījumus. Tādēļ iestādēm būtu jāatklāj pašu kapitāla prasības attiecībā uz visiem attiecīgajiem kredītriska darījumiem.
            
         
               (6)
            
            
               Regulas (ES) Nr. 575/2013 433. pantā ir noteikts, ka iestādes savu atklājamo informāciju attiecībā uz pretciklisko rezervju prasībām publicē vismaz reizi gadā – reizē ar finanšu pārskatu publicēšanu. Tā kā norīkotās iestādes saskaņā ar Direktīvas 2013/36/ES 136. panta 7. punktu pretciklisko kapitāla rezervju normu nosaka reizi ceturksnī, atklājot informāciju par iestāžu atbilstību iestādes specifisko pretciklisko kapitāla rezervju prasībām, būtu jāatsaucas uz pēdējo pieejamo ceturkšņa informāciju par pretciklisko kapitāla rezervju normu. Informācijas atklāšana attiecībā uz pretcikliskajām kapitāla rezervēm būtu jābalsta uz pretciklisko kapitāla rezervju normām, kas piemērojamas laikā, kad aprēķinātas iestādes specifiskās pretcikliskās kapitāla rezerves, uz kurām attiecas atklātā informācija.
            
         
               (7)
            
            
               Saskaņā ar Regulas (ES) Nr. 575/2013 6. panta 1. punktu (kopsakarā ar tās 440. panta 1. punktu) katrai iestādei individuāli būtu jāatklāj informācija, kas attiecas uz pretcikliskajām kapitāla rezervēm. Tomēr iestādei, kas ir mātesuzņēmums vai meitasuzņēmums, un iestādei, kas saskaņā ar Regulas (ES) Nr. 575/2013 18. pantu ir iekļauta konsolidācijā, nebūtu jābūt pienākumam individuāli ievērot minētās regulas Astotajā daļā izklāstītās informācijas atklāšanas prasības, kā paredzēts minētās regulas 6. panta 3. punktā. ES mātes iestādei un iestādei, ko kontrolē ES mātes finanšu pārvaldītājsabiedrība vai ES mātes jaukta finanšu pārvaldītājsabiedrība, šāda informācija būtu jāatspoguļo konsolidēti, savukārt ES mātes iestādes vai ES mātes finanšu pārvaldītājsabiedrības, vai ES mātes jauktas finanšu pārvaldītājsabiedrības nozīmīgam meitasuzņēmumam un meitasuzņēmumam, kas ir būtiski nozīmīgs attiecīgajam vietējam tirgum, šāda informācija būtu jāatspoguļo individuāli vai subkonsolidēti, kā paredzēts Regulas (ES) Nr. 575/2013 13. pantā.
            
         
               (8)
            
            
               Prasības uzturēt iestādes specifiskās pretcikliskās kapitāla rezerves, kas ietvertas Direktīvas 2013/36/ES 130. pantā, tiks piemērotas pakāpeniski no 2016. gada 1. janvāra, ja vien dalībvalstis saskaņā ar minētās direktīvas 160. panta 6. punktu nepiemēros īsāku pārejas posmu. Lai nodrošinātu, ka iestāžu rīcībā ir pietiekams laiks, lai sagatavotos informācijas atklāšanai, šī regula būtu jāpiemēro no 2016. gada 1. janvāra.
            
         
               (9)
            
            
               Šī regula ir balstīta uz regulatīvo tehnisko standartu projektu, ko Eiropas Komisijai iesniegusi Eiropas uzraudzības iestāde (Eiropas Banku iestāde).
            
         
               (10)
            
            
               Eiropas Banku iestāde ir veikusi atklātu sabiedrisko apspriešanu par regulatīvo tehnisko standartu projektu, uz kuru ir balstīta šī regula, izvērtējusi potenciālās saistītās izmaksas un ieguvumus un pieprasījusi saskaņā ar Eiropas Parlamenta un Padomes Regulas (ES) Nr. 1093/2010 (4) 37. pantu izveidotās Banku nozares ieinteresēto personu grupas atzinumu,
            
         IR PIEŅĒMUSI ŠO REGULU.
   1. pants
   Priekšmets
   Saskaņā ar Regulas (ES) Nr. 575/2013 440. pantu šajā regulā ir konkretizētas iestādēm noteiktās informācijas atklāšanas prasības attiecībā uz to atbilstību pretciklisko kapitāla rezervju prasībām, kas minētas Direktīvas 2013/36/ES VII sadaļas 4. nodaļā.
   2. pants
   Kredītriska darījumu ģeogrāfiskā sadalījuma atspoguļošana
   To iestādes kredītriska darījumu ģeogrāfisko sadalījumu, kuri ir nozīmīgi Regulas (ES) Nr. 575/2013 440. panta 1. punkta a) apakšpunktā minēto pretciklisko rezervju aprēķināšanai, atspoguļo standartformātā, kas izklāstīts I pielikuma 1. tabulā, saskaņā ar norādījumiem, kuri ietverti II pielikuma I un II daļā, un ievērojot Deleģētajā regulā (ES) Nr. 1152/2014 izklāstītos noteikumus.
   3. pants
   Iestādes specifisko pretciklisko rezervju apjoma atspoguļošana
   Regulas (ES) Nr. 575/2013 440. panta 1. punkta b) apakšpunktā minēto iestādes specifisko pretciklisko rezervju apjomu atspoguļo standartformātā, kas izklāstīts I pielikuma 2. tabulā, saskaņā ar norādījumiem, kuri ietverti II pielikuma I un III daļā.
   4. pants
   Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 28. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 176, 27.6.2013., 1. lpp.
   
   
      (2)  Eiropas Parlamenta un Padomes 2013. gada 26. jūnija Direktīva 2013/36/ES par piekļuvi kredītiestāžu darbībai un kredītiestāžu un ieguldījumu brokeru sabiedrību prudenciālo uzraudzību, ar ko groza Direktīvu 2002/87/EK un atceļ Direktīvas 2006/48/EK un 2006/49/EK (OV L 176, 27.6.2013., 338. lpp.).
   
      (3)  Komisijas 2014. gada 4. jūnija Deleģētā regula (ES) Nr. 1152/2014, ar ko papildina Eiropas Parlamenta un Padomes Direktīvu 2013/36/ES attiecībā uz regulatīvajiem tehniskajiem standartiem par attiecīgo kredītriska darījumu ģeogrāfiskās atrašanās vietas noteikšanu iestādes specifisko pretciklisko kapitāla rezervju aprēķināšanai (OV L 309, 30.10.2014., 5. lpp.).
   
      (4)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).
   
      I PIELIKUMS
      
         INFORMĀCIJAS ATKLĀŠANAS STANDARTFORMĀTS ATTIECĪBĀ UZ IESTĀŽU ATBILSTĪBU PRETCIKLISKO KAPITĀLA REZERVJU PRASĪBĀM
      
      
         1. tabula
      
      
         Pretciklisko kapitāla rezervju aprēķināšanai nozīmīgo kredītriska darījumu ģeogrāfiskais sadalījums
      
      
                  Rinda
               
               
                   
               
               
                  Vispārīgi kredītriska darījumi
               
               
                  Tirdzniecības portfeļa riska darījumi
               
               
                  Vērtspapīrošanas riska darījumi
               
               
                  Pašu kapitāla prasības
               
               
                  Pašu kapitāla prasību svērumi
               
               
                  Pretciklisko kapitāla rezervju norma
               
            
                  Riska darījumu vērtība (standartizētā pieeja)
               
               
                  Riska darījumu vērtība (IRB pieeja)
               
               
                  Tirdzniecības portfeļa garās un īsās pozīcijas kopsumma
               
               
                  Tirdzniecības portfeļa riska darījumu vērtība (iekšējie modeļi)
               
               
                  Riska darījumu vērtība (standartizētā pieeja)
               
               
                  Riska darījumu vērtība (IRB pieeja)
               
               
                  tostarp: vispārīgi kredītriska darījumi
               
               
                  tostarp: tirdzniecības portfeļa riska darījumi
               
               
                  tostarp: vērtspapīrošanas riska darījumi
               
               
                  Kopā
               
            
                   
               
               
                   
               
               
                  010
               
               
                  020
               
               
                  030
               
               
                  040
               
               
                  050
               
               
                  060
               
               
                  070
               
               
                  080
               
               
                  090
               
               
                  100
               
               
                  110
               
               
                  120
               
            
                  010
               
               
                  Sadalījums pa valstīm
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  Valsts: 001
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  002
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  [..]
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                   
               
               
                  NNN
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
                  020
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
               
                   
               
            
         
      
         2. tabula
      
      
         Iestādes specifisko pretciklisko kapitāla rezervju apjoms
      
      
                  Rinda
               
               
                   
               
               
                  Sleja
               
            
                   
               
               
                   
               
               
                  010
               
            
                  010
               
               
                  Riska darījumu kopsumma
               
               
                   
               
            
                  020
               
               
                  Iestādes specifisko pretciklisko rezervju norma
               
               
                   
               
            
                  030
               
               
                  Iestādes specifisko pretciklisko rezervju prasības
               
               
                   
               
            
   
      II PIELIKUMS
      
         NORĀDĪJUMI PAR INFORMĀCIJAS ATKLĀŠANAS STANDARTFORMĀTU
      
      I DAĻA
      
         VISPĀRĪGI NORĀDĪJUMI
      
      
         Atsauces dati
      
      
               
                  1.
               
               
                  Informācijas laukā “piemērošanas līmenis” iestāde norāda piemērošanas līmeni, kas attiecas uz 1. un 2. tabulā sniegtajiem datiem. Aizpildot šo informācijas lauku, iestāde saskaņā ar Regulas (ES) Nr. 575/2013 6. un 13. pantu norāda vienu no šādiem variantiem:
                  
                              a)
                           
                           
                              konsolidēti;
                           
                        
                              b)
                           
                           
                              individuāli;
                           
                        
                              c)
                           
                           
                              subkonsolidēti.
                           
                        
            
               
                  2.
               
               
                  Lai saskaņā ar Regulas (ES) Nr. 575/2013 Pirmās daļas II sadaļu individuāli atklātu informāciju, iestāde saskaņā ar Regulas (ES) Nr. 575/2013 Pirmās daļas II sadaļas 1. nodaļu individuāli aizpilda šajos norādījumos ietverto 1. un 2. tabulu.
               
            
               
                  3.
               
               
                  Lai saskaņā ar Regulas (ES) Nr. 575/2013 Pirmās daļas II sadaļu konsolidēti vai subkonsolidēti atklātu informāciju, iestāde saskaņā ar Regulas (ES) Nr. 575/2013 Pirmās daļas II sadaļas 2. nodaļu konsolidēti aizpilda šajos norādījumos ietverto 1. un 2. tabulu.
               
            II DAĻA
      
         NORĀDĪJUMI PAR 1. STANDARTFORMĀTU
      
      
         1. tabula
      
      
         Pretciklisko kapitāla rezervju aprēķināšanai nozīmīgo kredītriska darījumu ģeogrāfiskais sadalījums
      
      1. tabula attiecas vienīgi uz kredītriska darījumiem, kas ir nozīmīgi PKR aprēķināšanai saskaņā ar Direktīvas 2013/36/ES 140. panta 4. punktu.
      
                  Atsauces uz tiesību aktiem un norādījumi
               
            
                  Rindas numurs
               
               
                  Paskaidrojums
               
            
                  010-01X
               
               
                  
                     Attiecīgo kredītriska darījumu sadalījums pa valstīm
                  
                  To valstu saraksts, kurās iestādei ir kredītriska darījumi, kas nozīmīgi iestādes specifisko pretciklisko rezervju aprēķināšanai saskaņā ar Deleģēto regulu (ES) Nr. 1152/2014.
                  Rindu skaits var atšķirties atkarībā no to valstu skaita, kurās iestādei ir pretciklisko rezervju aprēķināšanai nozīmīgie kredītriska darījumi.
                  Saskaņā ar Deleģēto regulu (ES) Nr. 1152/2014, ja iestādes tirdzniecības portfeļa riska darījumi vai ārvalstu kredītriska darījumi veido mazāk nekā 2 % no tās riska darījumu risksvērtās kopsummas, iestāde var izvēlēties šos riska darījumus attiecināt uz iestādes atrašanās vietu. Ja riska darījumi, kas tiek atklāti attiecībā uz iestādes atrašanās vietu, ietver riska darījumus no citām valstīm, tie būtu skaidri jānorāda informācijas atklāšanas tabulas piezīmēs vai zemsvītras piezīmēs.
               
            
                  020
               
               
                  
                     Kopā
                  
                  Vērtība, kas aprakstīta saskaņā ar paskaidrojumiem par šajā tabulā minēto 010.–120. sleju.
               
            
         
      
                  Atsauces uz tiesību aktiem un norādījumi
               
            
                  Slejas numurs
               
               
                  Paskaidrojums
               
            
                  010
               
               
                  
                     Vispārīgo kredītriska darījumu vērtība (standartizētā pieeja)
                  
                  Saskaņā ar Direktīvas 2013/36/ES 140. panta 4. punkta a) apakšpunktu noteikto attiecīgo kredītriska darījumu vērtība, kas konstatēta saskaņā ar Regulas (ES) Nr. 575/2013 111. pantu.
                  Ģeogrāfiskais sadalījums ir veikts saskaņā ar Deleģēto regulu (ES) Nr. 1152/2014.
                  020. rinda (kopā): visu saskaņā ar Direktīvas 2013/36/ES 140. panta 4. punkta a) apakšpunktu noteikto attiecīgo kredītriska darījumu kopsumma, kas konstatēta saskaņā ar Regulas (ES) Nr. 575/2013 111. pantu.
               
            
                  020
               
               
                  
                     Vispārīgo kredītriska darījumu vērtība (IRB pieeja)
                  
                  Saskaņā ar Direktīvas 2013/36/ES 140. panta 4. punkta a) apakšpunktu noteikto attiecīgo kredītriska darījumu vērtība, kas konstatēta saskaņā ar Regulas (ES) Nr. 575/2013 166. pantu.
                  Ģeogrāfiskais sadalījums ir veikts saskaņā ar EBA/RTS/2013/15.
                  020. rinda (kopā): visu saskaņā ar Direktīvas 2013/36/ES 140. panta 4. punkta a) apakšpunktu noteikto attiecīgo kredītriska darījumu kopsumma, kas konstatēta saskaņā ar Regulas (ES) Nr. 575/2013 166. pantu.
               
            
                  030
               
               
                  
                     Tirdzniecības portfeļa riska darījumu garo un īso pozīciju kopsumma
                  
                  Saskaņā ar Direktīvas 2013/36/ES 140. panta 4. punkta b) apakšpunktu noteikto attiecīgo kredītriska darījumu garo un īso pozīciju kopsumma, kas aprēķināta kā garo un īso pozīciju kopsumma, kas konstatēta saskaņā ar Regulas (ES) Nr. 575/2013 327. pantu.
                  Ģeogrāfiskais sadalījums ir veikts saskaņā ar Deleģēto regulu (ES) Nr. 1152/2014.
                  020. rinda (kopā): visu saskaņā ar Direktīvas 2013/36/ES 140. panta 4. punkta b) apakšpunktu noteikto attiecīgo kredītriska darījumu garo un īso pozīciju kopsumma, kas aprēķināta kā garo un īso pozīciju kopsumma, kas konstatēta saskaņā ar Regulas (ES) Nr. 575/2013 327. pantu.
               
            
                  040
               
               
                  
                     Tirdzniecības portfeļa riska darījumu vērtība (iekšējo modeļu vajadzībām)
                  
                  Šādu pozīciju kopsumma:
                  
                              —
                           
                           
                              to naudas līdzekļu pozīciju patiesā vērtība, kuras veido saskaņā ar Direktīvas 2013/36/ES 140. panta 4. punkta b) apakšpunktu noteiktos attiecīgos kredītriska darījumus, kas konstatēti saskaņā ar Regulas (ES) Nr. 575/2013 104. pantu,
                           
                        
                              —
                           
                           
                              to atvasināto instrumentu nominālā (nosacītā) vērtība, kuri veido attiecīgos kredītriska darījumus, kas noteikti saskaņā ar Direktīvas 2013/36/ES 140. panta 4. punkta b) apakšpunktu.
                           
                        Ģeogrāfiskais sadalījums ir veikts saskaņā ar Deleģēto regulu (ES) Nr. 1152/2014.
                  020. rinda (kopā): visu to naudas līdzekļu pozīciju patiesās vērtības kopsumma, kuras veido saskaņā ar Direktīvas 2013/36/ES 140. panta 4. punkta b) apakšpunktu noteiktos attiecīgos kredītriska darījumus, kas konstatēti saskaņā ar Regulas (ES) Nr. 575/2013 104. pantu, un visu to atvasināto instrumentu nominālā (nosacītā) vērtība, kuri veido attiecīgos kredītriska darījumus, kas noteikti saskaņā ar Direktīvas 2013/36/ES 140. panta 4. punkta b) apakšpunktu.
               
            
                  050
               
               
                  
                     Vērtspapīrošanas riska darījumu vērtība (standartizētā pieeja)
                  
                  To attiecīgo kredītriska darījumu vērtība, kas noteikta saskaņā ar Direktīvas 2013/36/ES 140. panta 4. punkta c) apakšpunktu un konstatēta saskaņā ar Regulas (ES) Nr. 575/2013 246. panta 1. punkta a) un c) apakšpunktu.
                  Ģeogrāfiskais sadalījums ir veikts saskaņā ar Deleģēto regulu (ES) Nr. 1152/2014.
                  020. rinda (kopā): visu to saskaņā ar Direktīvas 2013/36/ES 140. panta 4. punkta c) apakšpunktu noteikto attiecīgo kredītriska darījumu kopsumma, kas konstatēta saskaņā ar Regulas (ES) Nr. 575/2013 246. panta 1. punkta a) un c) apakšpunktu.
               
            
                  060
               
               
                  
                     Vērtspapīrošanas riska darījumu vērtība (IRB pieeja)
                  
                  Attiecīgo kredītriska darījumu vērtība, kas noteikta saskaņā ar Direktīvas 2013/36/ES 140. panta 4. punkta c) apakšpunktu un konstatēta saskaņā ar Regulas (ES) Nr. 575/2013 246. panta 1. punkta b) un d) apakšpunktu.
                  Ģeogrāfiskais sadalījums ir veikts saskaņā ar Deleģēto regulu (ES) Nr. 1152/2014.
                  020. rinda (kopā): visu to saskaņā ar Direktīvas 2013/36/ES 140. panta 4. punkta c) apakšpunktu noteikto attiecīgo kredītriska darījumu kopsumma, kas konstatēta saskaņā ar Regulas (ES) Nr. 575/2013 246. panta 1. punkta b) un d) apakšpunktu.
               
            
                  070
               
               
                  
                     Pašu kapitāla prasības: vispārīgi kredītriska darījumi
                  
                  Pašu kapitāla prasības attiecībā uz attiecīgajiem kredītriska darījumiem attiecīgajā valstī, kuri noteikti saskaņā ar Direktīvas 2013/36/ES 140. panta 4. punkta a) apakšpunktu un konstatēti saskaņā ar Regulas (ES) Nr. 575/2013 Trešās daļas II sadaļu.
                  020. rinda (kopā): visu to pašu kapitāla prasību kopsumma attiecībā uz attiecīgajiem kredītriska darījumiem, kuri noteikti saskaņā ar Direktīvas 2013/36/ES 140. panta 4. punkta a) apakšpunktu un konstatēti saskaņā ar Regulas (ES) Nr. 575/2013 Trešās daļas II sadaļu.
               
            
                  080
               
               
                  
                     Pašu kapitāla prasības: tirdzniecības portfeļa riska darījumi
                  
                  Pašu kapitāla prasības attiecībā uz attiecīgajiem kredītriska darījumiem attiecīgajā valstī, kuri noteikti saskaņā ar Direktīvas 2013/36/ES 140. panta 4. punkta b) apakšpunktu un konstatēti saskaņā ar Regulas (ES) Nr. 575/2013 Trešās daļas IV sadaļas 2. nodaļu (attiecībā uz specifisko risku) vai saskaņā ar Regulas (ES) Nr. 575/2013 Trešās daļas IV sadaļas 5. nodaļu (attiecībā uz saistību neizpildes un migrācijas inkrementālo risku).
                  020. rinda (kopā): visu pašu kapitāla prasību kopsumma attiecībā uz attiecīgajiem kredītriska darījumiem, kas noteikti saskaņā ar Direktīvas 2013/36/ES 140. panta 4. punkta b) apakšpunktu un konstatēti saskaņā ar Regulas (ES) Nr. 575/2013 Trešās daļas IV sadaļas 2. nodaļu (attiecībā uz specifisko risku) vai saskaņā ar Regulas (ES) Nr. 575/2013 Trešās daļas IV sadaļas 5. nodaļu (attiecībā uz saistību neizpildes un migrācijas inkrementālo risku).
               
            
                  090
               
               
                  
                     Pašu kapitāla prasības: vērtspapīrošanas riska darījumi
                  
                  Pašu kapitāla prasības attiecībā uz attiecīgajiem kredītriska darījumiem attiecīgajā valstī, kuri noteikti saskaņā ar Direktīvas 2013/36/ES 140. panta 4. punkta c) apakšpunktu un konstatēti saskaņā ar Regulas (ES) Nr. 575/2013 Trešās daļas II sadaļas 5. nodaļu.
                  020. rinda (kopā): visu pašu kapitāla prasību kopsumma attiecībā uz attiecīgajiem kredītriska darījumiem, kas noteikti saskaņā ar Direktīvas 2013/36/ES 140. panta 4. punkta c) apakšpunktu un konstatēti saskaņā ar Regulas (ES) Nr. 575/2013 Trešās daļas II sadaļas 5. nodaļu.
               
            
                  100
               
               
                  
                     Pašu kapitāla prasības (kopā)
                  
                  070., 080. un 090. slejas kopsumma.
                  020. rinda (kopā): visu pašu kapitāla prasību kopsumma attiecībā uz attiecīgajiem kredītriska darījumiem, kas noteikti saskaņā ar Direktīvas 2013/36/ES 140. panta 4. punktu.
               
            
                  110
               
               
                  
                     Pašu kapitāla prasību svērumi
                  
                  Attiecībā uz katru attiecīgo valsti piemērotais pretciklisko rezervju normas svērums, ko aprēķina kā pašu kapitāla prasību kopsummu, kas attiecas uz attiecīgajiem kredītriska darījumiem attiecīgajā valstī (01X rinda, 100. sleja), kas dalīta ar pašu kapitāla prasību kopsummu, kas attiecas uz visiem kredītriska darījumiem, kuri ir nozīmīgi pretciklisko rezervju aprēķināšanai saskaņā ar Direktīvas 2013/36/ES 140. panta 4. punktu (020. rinda, 100. sleja).
                  Šo vērtību atspoguļo kā absolūtu skaitli ar 2 decimālcipariem.
               
            
                  120
               
               
                  
                     Pretciklisko kapitāla rezervju norma
                  
                  Pretciklisko kapitāla rezervju norma, ko piemēro attiecībā uz attiecīgo valsti un ko nosaka saskaņā ar Direktīvas 2013/36/ES 136., 137., 138. un 139. pantu. Šajā slejā neiekļauj pretciklisko kapitāla rezervju normas, kas tika noteiktas, bet vēl nav piemērojamas brīdī, kad tiek aprēķinātas iestādes specifiskās pretcikliskās kapitāla rezerves, uz kurām attiecas atklātā informācija.
                  Šo vērtību atspoguļo procentuālā izteiksmē ar tādu pašu decimālciparu skaitu, kāds noteikts saskaņā ar Direktīvas 2013/36/ES 136., 137., 138. un 139. pantu.
               
            III DAĻA
      
         NORĀDĪJUMI PAR 2. STANDARTFORMĀTU
      
      
         2. tabula
      
      
         Iestādes specifisko pretciklisko kapitāla rezervju apjoms
      
      Aizpildot 2. tabulu (“Iestādes specifisko pretciklisko kapitāla rezervju apjoms”), iestāde ievēro šajā daļā sniegtos norādījumus.
      
                  Atsauces uz tiesību aktiem un norādījumi
               
            
                  Rindas numurs
               
               
                  Paskaidrojums
               
            
                  010
               
               
                  
                     Riska darījumu kopsumma
                  
                  Riska darījumu kopsumma, ko aprēķina saskaņā ar Regulas (ES) Nr. 575/2013 92. panta 3. punktu.
               
            
                  020
               
               
                  
                     Iestādes specifisko pretciklisko kapitāla rezervju norma
                  
                  Iestādes specifisko pretciklisko kapitāla rezervju norma, kas konstatēta saskaņā ar Direktīvas 2013/36/ES 140. panta 1. punktu.
                  Iestādes specifisko pretciklisko kapitāla rezervju normu aprēķina kā to pretciklisko rezervju normu vidējo svērto lielumu, kuras attiecas uz valstīm, kurās ir izvietoti iestādes attiecīgie kredītriska darījumi, kas atspoguļoti 1. tabulas 120. slejas 010.–01X rindā.
                  Svērums, ko katrā valstī piemēro pretciklisko rezervju normai, ir to pašu kapitāla prasību īpatsvars pašu kapitāla prasību kopsummā, kuras attiecas uz attiecīgajiem kredītriska darījumiem attiecīgajā teritorijā, un tiek atspoguļotas 1. tabulas 110. slejā.
                  Šo vērtību atspoguļo procentuālā izteiksmē ar 2 decimālcipariem.
               
            
                  030
               
               
                  
                     Iestādes specifisko pretciklisko kapitāla rezervju prasības
                  
                  Iestādes specifisko pretciklisko kapitāla rezervju prasība, ko aprēķina kā šīs tabulas 020. rindā atspoguļoto iestādes specifisko pretciklisko rezervju normu, kas tiek piemērota riska darījumu kopsummai, kas atspoguļota šīs tabulas 010. rindā.
               
            
         
      
                  Atsauces uz tiesību aktiem un norādījumi
               
            
                  Slejas numurs
               
               
                  Paskaidrojums
               
            
                  010
               
               
                  Vērtība, kas aprakstīta saskaņā ar paskaidrojumiem par šīs tabulas 010.–030. rindu.